**5.pielikums**

**TEHNISKĀ SPECIFIKĀCIJA**

Iepirkumam saskaņā ar Publisko iepirkumu likuma 10.panta pirmo daļu

**“pasākumu organizēšanas pakalpojumi UZŅĒMĒJU DALĪBAi festivālos projekta “Livonijas kulinārais CEĻš” ietvaros”**

**iepirkuma identifikācijas nr.** **VPR/2018/05/Livonijas kulinārais ceļš**

**IEPIRKUMA 1.daļa**

**PASĀKUMA ORGANIZĒŠANAS PAKALPOJUMS UZŅĒMĒJU DALĪBAI**

**festivālĀ “Zaubes savvaļas kulinārais festivāls”**

1. **Iepirkuma 1.daļa – Pasākuma organizēšanas pakalpojums uzņēmēju dalībai festivālā “Zaubes savvaļas kulinārais festivāls”.**

Pakalpojuma sniegšanas vieta – **Zaubes centrs, Zaubes pagasts, Amatas novads, Latvija.**

Plānotais līguma izpildes termiņš – **2018. gada 14. jūlijs**, no plkst. 13:00 līdz 18:00.

1. **Pasākuma apraksts –**

Zaubes savvaļas kulinārais festivāls atklās tā apmeklētājiem dabas garšas krāšņumu un daudzveidību, godās paaudzēs pārmantotās zināšanas par dabas veltēm un to pagatavošanas prasmēm. Pasākuma apmeklētāji varēs nogaršot savvaļas ēdienus – medījumus, kūpinātas zivis, dažādas zupas, mieloties ar meža veltēm, uz vietas tiks darīts alus un būs alus degustācijas, kā arī notiks lauku toršu garšošana un vērtēšana. Festivālā piedalīsies gan pavārmākslas meistari, gan dabas pazinēji, gan amatnieki, gan mednieki, gan mājražotāji un ēdināšanas pakalpojumu sniedzēji. Dabas garšu varēs iepazīt dažādās festivāla norisēs.

Festivāla gastronomisko piedāvājumu veidos “Garšu tirgus” ar gardumlietu tirdziņu, dažādu festivāla tematikai atbilstošu ēdināšanas uzņēmumu piedāvājumu, pašdarbnieku un viesmākslinieku priekšnesumiem, kartupeļu mizošanas un gurķu sālīšanas konkursiem. Festivāla piedāvājumu papildinās “Garšu ekspertu parks”, kurā gardumlietu ražotāji ļaus savu produkciju pagaršot, norisināsies pavārmākslas meistarklases. Līdzās notiks arī dažādu valstu pavāru sacensības, kur būs iespēja novērtēt profesionāļu varēšanu savvaļas produktu izmantošanā. Pasākumu kuplinās deviņu kārtu mielasts “Lejasezera garšas svētkos”, kur savu meistarību demonstrēs izcili Amatas novada pavāri, mājražotāji, mednieki un makšķernieki, izceļot savvaļas garšu nianses. Svētku norises papildinās piknika zona pie Lejasezera – “Garšīgā miera krasts” – festivālā iegādāto lauku labumu baudīšanai.

1. **Darba uzdevums**
   1. **2018. gada 14. jūlijā nodrošināt ne mazāk kā** 20 projekta “Livonijas kulinārais ceļš”  dalībnieku – pārtikas ražotāju un ēdināšanas pakalpojumu sniedzēju atlasi un līdzdalību festivāla sadaļā “Garšu tirgus”. Dalībnieku iesaiste pasākumā notiek, izvērtējot atbilstību festivāla tematikai un spējai prezentēt kulinārā tūrisma ceļa “Livonijas garša” gastronomisko piedāvājumu, informācija par to iegūstama Latvijas lauku tūrisma asociācijas “Lauku ceļotājs” mājas lapā – <http://www.celotajs.lv/lv/c/brand/livonia>. Dalībnieki tiek saskaņoti ar Pasūtītāju. Pārtikas ražotāju un ēdināšanas pakalpojumu sniedzēju proporcionālais sadalījums nav noteikts.
   2. Pretendents nodrošina, ka ne mazāk kā 5 no piesaistītajiem projekta “Livonijas kulinārais ceļš” dalībniekiem ir pārstāvji no Igaunijas.
   3. Pakalpojuma izpildē pretendents nodrošina festivāla un projekta “Livonijas kulinārais ceļš” uzņēmēju līdzdalības publicitāti, sagatavojot un izdodot:

3.3.1. informatīvu materiālu – recepšu brošūru “Zaubes savvaļas receptes”, saglabājot 2017. gadā izdotās recepšu brošūras vizuālo stilu un formātu un veidojot tematisku pēctecību.

3.3.1.1. Pretendents sagatavo brošūras saturu latviešu valodā, veic fotogrāfiju atlasi, maketa izstrādi un drukāšanu 2000 eksemplāros un nodrošina izplatīšanu festivāla norises laikā. Pretendents publicitātes materiālu pirms drukas saskaņo ar Pasūtītāju.

3.3.1.2. Recepšu brošūras “Zaubes savvaļas receptes” saturs:

* 5–7 noskaņas fotogrāfijas, ieskaitot vāka un priekšlapas noformējumu.
* Ievada daļa – informācija par Zaubes kulināro festivālu kopā ar raksturojošu foto attēlu.
* 12 receptes ar konkrētā ēdiena fotogrāfijām. Vismaz 4 no recepšu brošūrā iekļautajām receptēm jānodrošina no projekta “Livonijas kulinārais ceļš” ietvaros tulkotās Kristofa Hardera recepšu grāmatas “Tā pirmā pavāru grāmata”, kas iegūstama no Pasūtītāja. Atlasītās receptes var tikt pielāgotas atbilstoši mūsdienās pieejamiem produktiem un pagatavošanas iespējām.
* Uz aizmugurējā vāka – organizētāju un atbalstītāju logo, projekta logo un kontaktinformācija.

3.3.1.3. Publicitātes materiāla noformējumā Pretendentam jāiekļauj Projekta vizuālās identitātes grafiskais simbols (iepriekš saskaņot ar Pasūtītāju) un jāievēro Igaunijas – Latvijas Programmas grafiskās identitātes prasības, kas pieejamas interneta vietnē:

<https://estlat.eu/assets/upload/For%20projects/publicity_guidelines.pdf>9.

* 1. Pakalpojuma izpildē Pretendents, izmantojot Pasūtītāja sagatavotos rekvizītus (priekšautus un nozīmītes ar projekta logo), nodrošina ne mazāk kā 20 projekta “Livonijas kulinārais ceļš”  dalībnieku atpazīstamību un piederību pārrobežu kulinārajam tūrisma ceļam – “Livonijas Garša”.
  2. Pretendents nodrošina nepieciešamo aprīkojumu ne mazāk kā 20 projekta “Livonijas kulinārais ceļš”  uzņēmējiem – pārtikas ražotājiem un ēdināšanas pakalpojumu sniedzējiem atbilstoši to aktivitātēm – tirgošanai un degustācijas organizēšanai un īstenošanai:
* 20 teltis – 3 x 3 m (± 0,2 m);
* 3 teltis – 8 x 8 m (± 0,2 m);
* 1 telts – angārs 10 x 5 m (± 0,2 m);
* 20 komplekti: koka galds 2,2m x 0,80 (± 0,2 m) un 2 soli 2,2m (± 0,2 m);
* koka grīda – 70m2 (± 0,2 m);
* 20 sēžammaisi.
  1. Pretendents nodrošina īpaši noformētas zonas izveidošanu “Livonijas kulinārā ceļa” dalībnieku atpazīstamības sekmēšanai un pasākuma apmeklētāju ērtībai, kas ir saskaņā ar pārējo festivāla teritorijas noformējumu. Pretendents pirms pasākuma norises Pasūtītājam prezentē pasākuma vietas noformējuma ieceri, t.sk. tirdzniecības un degustācijas pakalpojumu nodrošināšanai.
  2. Pakalpojuma izpildē Pretendents nodrošina ar organizēšanu un vadīšanu saistītās darbības, komunikāciju, producēšanu, lietvedību, līgumu un atskaišu sagatavošanu, finanšu plānošanu, aprīkojuma nomu, transportu un darba spēku.

**IEPIRKUMA 2.daļa**

**PASĀKUMA ORGANIZĒŠANAS pakalpojums UZŅĒMĒJU DALĪBAi**

**festivālĀ “rodam raunas novadĀ”**

1. **Iepirkuma 2.daļa – Pasākuma organizēšanas pakalpojums uzņēmēju dalībai festivālā “Rodam Raunas novadā”.**

Pakalpojuma sniegšanas vieta – **Raunas pilskalna teritorija, Rauna, Raunas novads, Latvija.**

Plānotais līguma izpildes termiņš – **2018. gada 18. augusts**, no plkst.10:00 līdz 17:00.

1. **Pasākuma apraksts** **–**

Festivāls “Rodam Raunas novadā” top ar mērķi veidot savdabīgu sintēzi starp uzņēmējdarbību un kultūru, tādējādi popularizējot Raunas vārdu Latvijā un ārpus tās robežām. Festivālā katru gadu tiek īpaši godāts viens izvēlēts “produkts”. Šogad festivāla tēma ir “Ķiploks”.

Festivāla gastronomisko piedāvājumu veidos “Livonijas kulinārā ceļa” gadatirgus, kurā tiks tirgots viss, kas saistīts ar šajā gadā izvēlēto un izcelto produktu **–** ķiploku, kā arī iepriekšējo gadu festivālos izvēlētajiem produktiem **–** pienu, medu, zemenēm, zivīm, maizi, alu, ziediem un citiem lokāliem produktiem.Festivāla piedāvājumu papildinās radošās ķiploku darbnīcas un spēles, dažādu ķiploku mākslas darbu prezentācijas, 3D ķiploku teātris, kostīmu teātris “Ķiploku burve”, ķiploku modes skate, “Ķiploku dzimtu saiets”, Ķiploku audzēšanas seminārs un citas aktivitātes.

1. **Darba uzdevums**
   1. **2018. gada 18. augustā nodrošināt** ne mazāk kā 20 projekta “Livonijas kulinārais ceļš”  uzņēmēju – pārtikas ražotāju un ēdināšanas pakalpojumu sniedzēju dalību festivālā “Rodam Raunas novadā”.
   2. Nodrošināt uzņēmēju – pārtikas ražotāju un ēdināšanas pakalpojumu sniedzēju atlasi un līdzdalību festivāla “Livonijas kulinārā ceļa”gadatirgū. Dalībnieku iesaiste pasākumā notiek, izvērtējot atbilstību festivāla kopējai tematikai “Ķiploks”, spējai prezentēt kulinārā tūrisma ceļa “Livonijas garša” gastronomisko piedāvājumu, informācija par to iegūstama Latvijas lauku tūrisma asociācijas “Lauku ceļotājs” mājas lapā **–** <http://www.celotajs.lv/lv/c/brand/livonia>. Dalībnieki tiek saskaņoti ar Pasūtītāju. Pārtikas ražotāju un ēdināšanas pakalpojumu sniedzēju proporcionālais sadalījums nav noteikts.
   3. Pretendents nodrošina, ka ne mazāk kā 5 no piesaistītajiem projekta “Livonijas kulinārais ceļš” dalībniekiem ir pārstāvji no Igaunijas.
   4. Festivāla ietvaros, lai izceltu kulinārā tūrisma ceļa “Livonijas garša” piedāvājumu, pretendents nodrošina stilizētas Livonijas laika tirdzniecības un degustāciju vietas izveidi, kur izmantojot sezonālus, vietējos **–** Latvijas produktus, ko nodrošina pretendents, atklājot dažādas garšas nianses, paskaidrojot ēdiena gatavošanas procesu un aicinot apmeklētājus vērot un piedalīties degustācijā, norisinās 2 ēdienu gatavošana:
   * siltais ēdiens no jēra ribiņām, cūkas filejas, ķiplokiem un piedevām;
   * deserts no kaņepju sviesta, saldā krējuma un ķiplokiem.

3.4.1. Pakalpojuma izpildē un degustāciju nodrošināšanai Pretendents ir tiesīgs piesaistīt atbilstošu personālu, iepriekš saskaņojot ar Pasūtītāju.

3.4.2. Pakalpojuma izpildē Pretendents nodrošina pagatavoto ēdienu degustāciju, dodot iespēju 300 festivāla apmeklētājiem nogaršot divus ēdienus laika posmā no plkst. 12.00 līdz 14.00.

1. Pretendents paredz īpaši noformētas, stilistiski vienotas zonas izveidošanu “Livonijas kulinārā ceļa” dalībnieku atpazīstamības sekmēšanai, un degustācijas organizēšanai:

* 20 teltis ar sienām – 3m x 3m (± 0,2 m);
* 1 telts ar sienām – 5m x 5m (± 0,2 m);
* 25 galdi – 2,20m x 0,65m x 0,7m (± 0,2 m);
* 20 lina galdauti 2,50m x 1,50m (± 0,2 m);
* 10 gab. stāvgaldi;
* koka un kartona vienreizējie trauki degustācijas nodrošināšanai;
* trauki un dažādi piederumi ēdienu pasniegšanai;
* dekorācijas – koka plāksnes – atpazīšanas zīmes dalībniekiem, koka vārti “Livonijas kulinārā ceļa” zonas nodalīšanai no pārējām svētku norises vietām, dekoratīvas koka kastes ar ķiploku stādiem, ķiploku virtenes un vainagi, karodziņu virtene.

1. Pakalpojuma izpildē Pretendents nodrošina festivāla un projekta “Livonijas kulinārais ceļš” uzņēmēju līdzdalības publicitāti, sagatavojot un izdodot:
   1. informatīvu materiālu – recepšu brošūru.

5.1.1. Pretendents sagatavo brošūras saturu latviešu valodā, veic fotogrāfiju atlasi, maketa izstrādi un drukāšanu 2000 eksemplāros un nodrošina tās izplatīšanu festivāla norises laikā. Pretendents publicitātes materiālu pirms drukas saskaņo ar Pasūtītāju.

5.1.2. Recepšu brošūras saturs:

* 5–7 noskaņas fotogrāfijas, ieskaitot vāka un priekšlapas noformējumu.
* Ievada daļa – informācija par festivālu “Rodam Raunas novadā”. Tēma “Ķiploks”, kopā ar raksturojošu fotoattēlu.
* 12 receptes ar konkrētā ēdiena fotogrāfijām. Vismaz 4 no recepšu brošūrā iekļautajām receptēm jānodrošina no projekta “Livonijas kulinārais ceļš” ietvaros tulkotās Kristofa Hardera recepšu grāmatas “Tā pirmā pavāru grāmata”. Atlasītās receptes var tikt pielāgotas atbilstoši mūsdienās pieejamiem produktiem un pagatavošanas iespējām.
* Uz aizmugurējā vāka – organizētāju un atbalstītāju logo, projekta logo un kontaktinformācija.

5.1.3.Informatīvā materiāla noformējumā Pretendentam jāiekļauj Projekta vizuālās identitātes grafiskais simbols (iepriekš saskaņot ar Pasūtītāju) un jāievēro Igaunijas – Latvijas Programmas grafiskās identitātes prasības, kas pieejamas interneta vietnē:

<https://estlat.eu/assets/upload/For%20projects/publicity_guidelines.pdf>9.

1. Pakalpojuma izpildē Pretendents, izmantojot Pasūtītāja sagatavotos rekvizītus (priekšautus un nozīmītes ar projekta logo), nodrošina ne mazāk kā 20 projekta “Livonijas kulinārais ceļš” uzņēmēju atpazīstamību un piederību pārrobežu kulinārajam tūrisma ceļam – “Livonijas Garša”.
2. Pretendents nodrošina nepieciešamo aprīkojumu ne mazāk kā 20 projekta “Livonijas kulinārais ceļš”  uzņēmējiem – pārtikas ražotājiem – tirgošanas organizēšanai un degustācijas īstenošanai saskaņā ar 4.punktā minēto nepieciešamo aprīkojumu, ar organizēšanu un vadīšanu saistītās darbības, komunikāciju, producēšanu, lietvedību, līgumu un atskaišu sagatavošanu, finanšu plānošanu, produktu iegādi, aprīkojuma nomu, transportu un darba spēku.
3. Pretendents pirms pasākuma norises Pasūtītājam prezentē pasākuma vietas noformējuma ieceri tirdzniecības un degustācijas pakalpojumu nodrošināšanai.

**IEPIRKUMA 3.daļa**

**PASĀKUMA ORGANIZĒŠANAS pakalpojums UZŅĒMĒJU DALĪBAi**

**Burtnieku ezera svētkos**

1. **Iepirkuma priekšmeta 3.daļa – Pasākuma organizēšanas pakalpojums uzņēmēju dalībai Burtnieku ezera svētkos**.

Pakalpojuma sniegšanas vieta – **Burtnieku muižas parks, Burtnieki, Burtnieku novads, Latvija.**

Plānotais līguma izpildes termiņš – **2018. gada 25. augusts**,no plkst. 12:00 līdz 16:00.

1. **Pasākuma apraksts –**

Burtnieku ezera svētki vienkopus pulcēs vēstures un kultūras interesentus, mākslas baudītājus, brīvdabas aktivitāšu cienītājus un sportiskā azarta meklētājus, mājražotājus un gardēžus, cildinot teiksmām apvīto Burtnieku ezeru.

Kultūras pasākumi atspoguļos seno Livonijas laiku, par kuru Burtniekos liecina Burtnieku muižas apbūve, Burtnieku muižas parks un tur esošais 70m garais Livonijas ordeņa pils mūra fragments. Burtnieku estrādē tā laika atmosfēru radīs senās mūzikas koncerts, Livonijas laika deju paraugdemonstrējumi. Svētku dalībnieki varēs iesaistīties dažādās izpriecās: foto-medībās, doties izbraucienos ar laivu, šaut ar loku, vizināties ar zirgu pajūgā u.c. Svētku noslēgumā *–* lielkoncerts.

Burtnieka ezera svētkos norisināsies makšķernieku sacensības, airēšanas sacensības ar airu laivām un SUP dēļiem, velo-foto orientēšanās sacensības un citas aktivitātes.

Svētku ietvaros plānota Burtnieka ezera dzīvā muzeja atklāšana ar makšķernieku stāstiem.

Svētkos norisināsies mājražotāju tirdziņš un pasākumam atbilstošu gardumu baudīšana.

Ja tiek pieminēts Burtnieka ezers, tad nekādi nevar iztikt bez Burtnieka zandarta pieminēšanas, kuru ceļ galdā vissmalkākajos Latvijas restorānos. Zivis gadsimtiem ir bijušas viena no galvenajām maltītes sastāvdaļām gan ezera piekrastē, gan tālāk dzīvojošajiem. Burtnieka ezera svētkos būs iespējams baudīt zivju zupu un kūpinājumus.

1. **Darba uzdevums** 
   1. **2018. gada 25. augustā nodrošināt** ne mazāk kā 20 projekta “Livonijas kulinārais ceļš” uzņēmēju – pārtikas ražotāju un ēdināšanas pakalpojumu sniedzēju dalību Burtnieka ezera svētkos.
   2. Nodrošināt uzņēmēju – pārtikas ražotāju un ēdināšanas pakalpojumu sniedzēju atlasi un līdzdalību svētkos. Dalībnieku iesaiste pasākumā notiek, izvērtējot atbilstību festivāla tematikai un spējai prezentēt kulinārā tūrisma ceļa “Livonijas garša” gastronomisko piedāvājumu, informācija par to iegūstama Latvijas lauku tūrisma asociācijas “Lauku ceļotājs” mājas lapā – <http://www.celotajs.lv/lv/c/brand/livonia>. Dalībnieki tiek saskaņoti ar Pasūtītāju. Pārtikas ražotāju un ēdināšanas pakalpojumu sniedzēju proporcionālais sadalījums nav noteikts.
   3. Pretendents nodrošina, ka ne mazāk kā pieci no piesaistītajiem projekta “Livonijas kulinārais ceļš” dalībniekiem ir pārstāvji no Igaunijas.
   4. Svētku ietvaros, lai izceltu kulinārā tūrisma ceļa “Livonijas garša” piedāvājumu pretendents nodrošina, stilizētas Livonijas laika tirdzniecības un degustāciju vietas izveidi, kur uz dzīvas uguns no vietējiem produktiem, izceļot dažādas garšas, notiek tradicionālā Burtnieka zandarta un citu Burtnieka ezera zivju pagatavošana, skaidrojot ēdiena gatavošanas procesu un aicinot apmeklētājus vērot un piedalīties degustācijā.
   5. Pakalpojuma izpildē un degustāciju nodrošināšanai Pretendents ir tiesīgs piesaistīt atbilstošu personālu, iepriekš saskaņojot ar Pasūtītāju.
      1. Pakalpojuma izpildē pretendents nodrošina pagatavoto ēdienu degustāciju, dodot iespēju vismaz 500 pasākuma apmeklētājiem degustēt zivju zupu un zivju žāvējumus, kūpinājumus laika posmā no plkst. 12:00 līdz 16:00.
      2. Pakalpojuma izpildē pretendents nodrošina Livonijas laika ēdienu stilizētu degustācijas vietas izveidi, paredzot:

* 15 koka galdus – 2,2m x 0,80m (± 0,2 m) ;
* 2 grilus;
* 1 kūpinātavu;
* citu ēdiena gatavošanai nepieciešamo aprīkojumu;
* vienreiz izmantojamos koka un kartona galda piederumus degustāciju nodrošināšanai;
* vietas dekorēšanu;
* degustāciju vietas apskaņošanu.
  1. Pakalpojuma izpildē pretendents nodrošina Burtnieku ezera svētku un projekta “Livonijas kulinārais ceļš” uzņēmēju līdzdalības publicitāti sabiedriskajos medijos, stendu un norāžu zīmju uz projekta “Livonijas kulinārais ceļš” dalībnieku atrašanās vietu svētku norises teritorijā izgatavošanu un uzstādīšanu, recepšu brošūras par ezera zivju nozīmi Livonijas kulinārajā mantojuma sagatavošanu un izdošanu.
     1. Recepšu brošūras saturs:
     + 5–7 noskaņas fotogrāfijas, ieskaitot vāka un priekšlapas noformējumu.
     + Ievada daļa.
     + 12 receptes ar konkrētā ēdiena fotogrāfijām. Vismaz 4 no brošūrā iekļautajām receptēm jānodrošina no projekta “Livonijas kulinārais ceļš” ietvaros tulkotās Kristofa Hardera recepšu grāmatas “Tā pirmā pavārgrāmata”, kas iegūstama no Pasūtītāja. Atlasītās receptes var tikt pielāgotas un atbilstoši mūsdienās pieejamiem produktiem un pagatavošanas iespējām.
     + Uz aizmugurējā vāka: organizētāju un atbalstītāju logo, projekta logo un kontaktinformācija.
     1. Publicitātes materiāla noformējumā Pretendentam jāiekļauj Projekta vizuālās identitātes grafiskais simbols (iepriekš saskaņot ar Pasūtītāju) un jāievēro Igaunijas – Latvijas Programmas grafiskās identitātes prasības, kas pieejamas interneta vietnē: <https://estlat.eu/assets/upload/For%20projects/publicity_guidelines.pdf>9.

1. Pakalpojuma izpildē Pretendents, izmantojot Pasūtītāja sagatavotos rekvizītus (priekšautus un nozīmītes ar projekta logo), nodrošina ne mazāk kā 20 projekta “Livonijas kulinārais ceļš”  uzņēmēju atpazīstamību un piederību pārrobežu kulinārajam tūrisma ceļam – “Livonijas Garša”.
2. Pretendents nodrošina nepieciešamo aprīkojumu ne mazāk kā 20 projekta “Livonijas kulinārais ceļš”  uzņēmējiem – pārtikas ražotājiem un ēdināšanas pakalpojumu sniedzējiem atbilstoši to aktivitātēm – tirgošanai (20 koka galdi un galdauti, dekorācijas), degustācijas organizēšanai un īstenošanai (3.5.2 punktā uzskaitīto nepieciešamo aprīkojumu), kā arī ar organizēšanu un vadīšanu saistītās darbības, komunikāciju, producēšanu, lietvedību, līgumu un atskaišu sagatavošanu, finanšu plānošanu, produktu, aprīkojuma nomu, transportu, darba spēku.
3. Pretendents pirms pasākuma norises Pasūtītājam prezentē pasākuma vietas un Livonijas laika ēdienu stilizētu degustāciju vietas izveides noformējuma iecerei, kā arī tirdzniecības pakalpojumu nodrošināšanai.

**IEPIRKUMA 4.daļa**

**pasākuma organizēšanas pakalpojums uzņēmēju dalībai**

**DZĒRVEŅU festivālā**

1. **Iepirkuma priekšmeta 4.daļa – Pasākuma organizēšanas pakalpojums uzņēmēju dalībai Dzērveņu festivālā.**

Pakalpojuma sniegšanas vieta – **Straupes zirgu pasts**, **adrese: “Vecpasts”, Straupes pagasts, Pārgaujas novads, Latvija.**

Plānotais līguma izpildes termiņš – **2018. gada 7. oktobris**, no plkst. 10:00 līdz 16:00.

1. **Pasākuma apraksts –**

Dzērveņu lasīšana jau izsenis bijusi tradicionāla vietējo iedzīvotāju nodarbošanās, un daudzās ģimenēs paaudžu paaudzēs mantotas dažādas zināšanas par ogu uzglabāšanu un ēdienu pagatavošanu. Pārgaujas novadā plešas plaši purvi, kur ik rudeni zaļu sūnu ciņos iegulst koši sarkanās dzērvenes. Par dzērveni Pārgaujas novadā domā un runā ar mīlestību, un tāpēc nav brīnums, ka šī veselīgā oga šodien rotā novada ģerboni.

Dzērveņu festivāls risināsies Straupes zirgu pastā – izcilā kultūrvēsturiskā objektā, kas ir vienīgais līdz mūsdienām saglabājies zirgu pasta stacijas ēku komplekss, kas savus pirmsākumus radis 1710. gadā, kad caur Straupes pagastu veda starptautiskas nozīmes zirgu pasta ceļš Tērbata-Rīga.   
Paralēli svētku notikumiem Straupes zirgu pastā darbosies Straupes lauku labumu tirdziņš, kas ir vienīgais tirdziņš Baltijā, kurš atbilst starptautiskās organizācijas  *Slow Food  International* noteikumu prasībām un kļuvis par *Earth Markets* (Zemes tirgus)  alianses dalībnieku. Tas nozīmē, ka tirgū pieejamā produkcija ražota atbilstoši *Slow Food* filozofijai – tā ir vietēja, sezonāla, kas audzēta godprātīgi, saudzējot dabas daudzveidību un domājot par vides ilgtspējību. Straupes tirdziņš ir apbalvots ar kultūras zīmi *Latviskais mantojums* par tirgus tradīciju atjaunošanu un saglabāšanu.

Festivāla ietvaros norisināsies dzērveņu ēdienu un dzērienu kulinārā darbnīca, kuras dalībnieki piedalīsies tradicionālas un mūsdienīgas garšas svētku mielasta "Ar mīļumu par dzērveni" gatavošanā.

1. **Darba uzdevums**
   1. **2018. gada 7. oktobrī nodrošināt** ne mazāk kā 20 projekta “Livonijas kulinārais ceļš”  uzņēmēju – pārtikas ražotāju un ēdināšanas pakalpojumu sniedzēju dalību Dzērveņu festivālā.
   2. Nodrošināt uzņēmēju – pārtikas ražotāju un ēdināšanas pakalpojumu sniedzēju atlasi un līdzdalību festivāla sadaļā “Straupes lauku labumu tirdziņš”. Dalībnieku iesaiste pasākumā notiek, izvērtējot atbilstību festivāla tematikai un spējai prezentēt kulinārā tūrisma ceļa “Livonijas garša” gastronomisko piedāvājumu, informācija par to iegūstama Latvijas lauku tūrisma asociācijas “Lauku ceļotājs” mājas lapā – <http://www.celotajs.lv/lv/c/brand/livonia>. Dalībnieki tiek saskaņoti ar Pasūtītāju. Pārtikas ražotāju un ēdināšanas pakalpojumu sniedzēju proporcionālais sadalījums nav noteikts.
   3. Pretendents nodrošina, ka ne mazāk kā pieci no piesaistītajiem projekta “Livonijas kulinārais ceļš” dalībniekiem ir pārstāvji no Igaunijas.
   4. Festivāla ietvaros, lai izceltu kulinārā tūrisma ceļa “Livonijas garša” piedāvājumu, pretendents nodrošina stilizētu Livonijas laika tirdzniecības vietu un krogus izveidi, kur uz dzīvas uguns, no vietējiem produktiem (produktus nodrošina pretendents), atklājot dažādus garšas noslēpumus, paskaidrojot ēdiena gatavošanas procesu un aicinot apmeklētājus vērot un piedalīties degustācijā, norisinās ēdienu gatavošana, kuros kā izejvielas tiek izmantotas dzērvenes – zupa, gaļas ēdiens un deserts, un dzērveņu dzēriens.
      1. Pakalpojuma izpildē un degustāciju nodrošināšanai Pretendents ir tiesīgs piesaistīt atbilstošu personālu, iepriekš saskaņojot ar Pasūtītāju.
      2. Pakalpojuma izpildē pretendents nodrošina pagatavoto ēdienu un dzēriena degustāciju, dodot iespēju vismaz 300 pasākuma apmeklētājiem degustēt zupu, gaļas ēdienu, desertu un dzērienu laika posmā no 11.00 – 14.00.
      3. Pakalpojuma izpildē pretendents nodrošina stilizēta Livonijas krogus izveidi, paredzot:

* krogus lete – izmērs ne mazāk kā 3,5 m gara (± 0,2 m);
* āra telti ar sienām – 4m x 8m (± 0,2 m);
* 16 koka galdus krogus stilā – 2,2m x 0,80m (± 0,2 m);
* 2 solus – 2,2m (± 0,2 m);
* 16 galdautus – 2,7m x 1,3m (± 0,2 m);
* dekorācijas ar dzērveņu stādiem koka kastēs un Livonijas vēsturiskajam laika periodam atbilstošiem traukiem (misiņa pannas un/vai katli, tukšas siļķu mucas);
* Viduslaiku tērpus šefpavāram un 3 asistentiem;
* māla bļodas un krūkas ēdienu un dzērienu pasniegšanai;
* vienreiz izmantojamos koka un kartona galda piederumus degustāciju nodrošināšanai.
  1. Pakalpojuma izpildē pretendents nodrošina festivāla un projekta “Livonijas kulinārais ceļš” uzņēmēju līdzdalības publicitāti, sagatavojot un izdodot:

3.5.1 informatīvu materiālu – svētku afišas (10 gab.), kurās izcelta projekta “Livonijas kulinārais ceļš” uzņēmēju dalība festivālā;

3.5.2 recepšu brošūru, kurā sniegta informācija par dzērvenes izmantošanu Livonijas kulinārajā mantojumā.

3.5.2.1 Pretendents sagatavo brošūras saturu latviešu valodā, veic fotogrāfiju atlasi, maketa izstrādi un drukāšanu 2000 eksemplāros un nodrošina izplatīšanu festivāla norises laikā. Pretendents publicitātes materiālu pirms drukas saskaņo ar Pasūtītāju.

3.5.2.2 Recepšu brošūras saturs:

* + - 5– 7 noskaņas fotogrāfijas, ieskaitot vāka un priekšlapas noformējumu.
    - Ievada daļa – informācija par Dzērveņu festivālu, kopā ar raksturojošu foto attēlu.
    - 12 receptes ar konkrētā ēdiena fotogrāfijām. Vismaz 4 no brošūrā iekļautajām receptēm jānodrošina no projekta “Livonijas kulinārais ceļš” ietvaros tulkotās Kristofa Hardera recepšu grāmatas “Tā pirmā pavārgrāmata”, kas iegūstama no Pasūtītāja. Atlasītās receptes var tikt pielāgotas un atbilstoši mūsdienās pieejamiem produktiem un pagatavošanas iespējām.
    - Uz aizmugurējā vāka: organizētāju un atbalstītāju logo, projekta logo un kontaktinformācija.
    1. Publicitātes materiāla noformējumā Pretendentam jāiekļauj Projekta vizuālās identitātes grafiskais simbols (iepriekš saskaņot ar Pasūtītāju) un jāievēro Igaunijas – Latvijas Programmas grafiskās identitātes prasības, kas pieejamas interneta vietnē: <https://estlat.eu/assets/upload/For%20projects/publicity_guidelines.pdf>9.

1. Pakalpojuma izpildē Pretendents, izmantojot Pasūtītāja sagatavotos rekvizītus (priekšautus un nozīmītes ar projekta logo), nodrošina ne mazāk kā 20 projekta “Livonijas kulinārais ceļš”  uzņēmēju atpazīstamību un piederību pārrobežu kulinārajam tūrisma ceļam – “Livonijas Garša”.
2. Pretendents nodrošina nepieciešamo aprīkojumu ne mazāk kā 20 projekta “Livonijas kulinārais ceļš”  uzņēmējiem – pārtikas ražotājiem un ēdināšanas pakalpojumu sniedzējiem atbilstoši to aktivitātēm – tirgošanai (20 koka galdi un galdauti, dekorācijas ar dzērvenēm, teritorijas apskaņošana), degustācijas organizēšanai un īstenošanai (stilizēta Livonijas krogus izveide ar uzskaitīto nodrošinājumu 3.4.3. punktā, un nepieciešamo aprīkojumu ēdiena gatavošanai uz dzīvas uguns), kā arī ar organizēšanu un vadīšanu saistītās darbības, komunikāciju, producēšanu, lietvedību, līgumu un atskaišu sagatavošanu, finanšu plānošanu, produktu, aprīkojuma nomu, transportu, darba spēku.
3. Pretendents pirms pasākuma norises Pasūtītājam prezentē pasākuma vietas un stilizēta Livonijas laika krogus izveides noformējuma iecerei, kā arī tirdzniecības un degustācijas pakalpojumu nodrošināšanai.